

VLADA REPUBLIKE HRVATSKE

Zagreb, 25. ožujka 2021.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo turizma i sporta |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog za prihvaćanje pokroviteljstva Vlade Republike Hrvatske nad drugim šahovskim turnirom - Croatian Grand Chess Tour |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Prijedlog**

Na temelju članka 31. stavka 3. Zakona o Vladi Republike Hrvatske („Narodne novine“, br. 150/11., 119/14., 93/16. i 116/18.) i točaka II. i III. Odluke o kriterijima i postupku za prihvaćanje pokroviteljstva Vlade Republike Hrvatske („Narodne novine“, broj 44/16.), Vlada Republike Hrvatske je na sjednici održanoj \_\_\_\_\_\_\_\_\_\_ 2021. donijela

**Z A K L J U Č A K**

1. Vlada Republike Hrvatske prihvaća pokroviteljstvo nad drugim šahovskim turnirom - Croatian Grand Chess Tour, sukladno zamolbi Šahovskog kluba „e4“.

2. Prihvaćanjem pokroviteljstva Vlada Republike Hrvatske ne preuzima nikakve financijske obveze.

Klasa:

Urbroj:

Zagreb,

PREDSJEDNIK

mr. sc. Andrej Plenković

**O B R A Z L O Ž E N J E**

U periodu od 05.- 12. srpnja 2021. godine u Zagrebu će se održati drugi Croatian Grand Chess Tour, šahovski turnir koji će okupiti najbolje šahiste svijeta, uključujući i prvaka svijeta Magnusa Carlsena koji svojom popularnošću pridonosi promociji Republike Hrvatske.

Croatian Grand Chess Tour se igra u sklopu ciklusa turnira Grand Chess Tour, Grand Chess Tour osnovan je 2015. godine i vodeći je organizator elitnih međunarodnih šahovskih turnira.

Uz razvijanje i promociju sportskih vještina predstavljaju se i novi uzori mladim generacijama što će doprinijeti dodatnoj popularizaciji ovog sporta u Republici Hrvatskoj, a svjetski velikani poput g. Garija Kasparova i g. Magnusa Carlsena predstavit će Hrvatsku kao sportsku i turističku destinaciju.

Slijedom navedenog, predlaže se prihvaćanje pokroviteljstva nad navedenom manifestacijom.